Skopje

An Skopje ( , ) amo an kapital o pamunuan ngan gidako-i nga syudad han Norte nga Macedonia. Amo iní an sentro hin politika, kultura, ekonomiya, ngan akademiko han nasod.

An teritoryo han Skopje gin-ukyan hin mga tikang han 4000 BC; mga nahabilin hin Neolithico nga mga panimungto nabilngan dida ha sulod han daan nga Kale nga Kota nga naglalandong han sawang han yana nga syudad. Ha pagtikang, usá ini nga syudad nga Paeoniahanon. An Scupi nagin pamunuan han Dardania ha ikaduha nga gatostuig BC. Han bisperas han ikasyahan nga gatostuig AD, gin-agaw an panimungto han mga Romano ngan nagin usá nga kampo militar. Han pagtungá han Imperyo Romano ngadto hin sidlangan ngan katundan nga mga bahin han 395 AD, an Scupi nahiilarom han Bizantino nga pagdumara tikang ha Constantinopla. Han dako nga bahin han sayo nga medieval nga panahon, gin-aagawan an bungto han mga Bizantino ngan han Imperyo Bulgaryo, nga diin an syudad amo an pamunuan han mga tuig tikang han 972 kutob 992.

Mga pinambasaran

Skopje
Norte nga Macedonia